
! POZOR NA FALOŠNÉHO POLICAJTA ! 
SENIORI UKÁZALI, AKO SPRÁVNE REAGOVAŤ
 	V poslednom období sme opakovane zaznamenali pokusy o podvod, pri ktorých sa volajúci predstavili ako policajti a seniorov upozorňovali, že niekto zneužil ich osobné údaje a pokúša sa na ich meno vybaviť úver alebo iným spôsobom napadnúť ich bankový účet. Falošný policajt následne tvrdí, že chce seniorovi pomôcť a zabrániť tomu, aby prišiel o svoje peniaze.
Dobra správa, seniori sa nenechali oklamať ! 
V zaznamenaných prípadoch seniori správne vyhodnotili podozrivú situáciu, neposkytli požadované údaje ani finančné prostriedky a podvodníkom nenaleteli. Vďaka ich správnej reakcii tak v týchto prípadoch nevznikla žiadna škoda.
Ako sa chrániť ?
· Polícia od Vás telefonicky nežiada prihlasovacie údaje do internetbankingu, PIN, heslá ani SMS kódy.
· Nikdy neposkytujte údaje z platobnej karty ani neposielajte peniaze na účty podľa pokynov neznámeho volajúceho.
· Ak Vám niekto telefonuje s tvrdením, že je policajt a Váš účet je napadnutý, hovor ukončite a nič nerobte pod časovým nátlakom.
· Informáciu si overte priamo na polícii alebo u svojej banky.
Pamätajte !
Falošný policajt môže pôsobiť veľmi presvedčivo. Nenechajte sa vystrašiť ani zatlačiť do okamžitého rozhodnutia. V prípade podozrenia na podvodné konanie kontaktujte Políciu na čísle 158 alebo navštívte najbližšie oddelenie Policajného zboru.
[bookmark: _GoBack]Podeľte sa o toto upozornenie so svojimi rodičmi, starými rodičmi a blízkymi. Aj správna reakcia jedného človeka môže znamenať, že podvodník odíde naprázdno.

POLÍCIA JE TU PRE VÁS – NEVÁHAJTE SA NA NÁS OBRÁTIŤ.

